CELEX: 62011CN0349
Language: sk
Date: 2011-07-04 00:00:00
Title: Vec C-349/11: Návrh na začatie prejudiciálneho konania, ktorý podal Tribunal de première instance de Liège (Belgicko) 4. júla 2011 — Auditeur du travail/Yangwei SPRL

24.9.2011   
            
            
               SK
            
            
               Úradný vestník Európskej únie
            
            
               C 282/5
            
         Návrh na začatie prejudiciálneho konania, ktorý podal Tribunal de première instance de Liège (Belgicko) 4. júla 2011 — Auditeur du travail/Yangwei SPRL
   (Vec C-349/11)
   2011/C 282/10
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Liège
   
      Účastníci konania pred vnútroštátnym súdom
   
   
      Žalobca: Auditeur du travail
   
      Obžalovaná: Yangwei SPRL
   
      Prejudiciálna otázka
   
   Má sa doložka 5 ods. 1 písm. a) rámcovej dohody o práci na kratší pracovný čas, ktorú uzavreli UNICE, CEEP a ETUC, a ktorá je prílohou smernice Rady 97/81/ES z 15. decembra 1997 týkajúcej sa rámcovej dohody o práci na kratší pracovný čas, ktorú uzavreli UNICE, CEEP a ETUC (1), vykladať v tom zmysle, že jej odporuje vnútroštátna právna úprava stanovujúca:
   
               —
            
            
               povinnosť uchovávať kópiu pracovnej zmluvy na kratší pracovný čas alebo výpis z nej s uvedením pracovného času, totožnosti a podpisov oboch zmluvných strán na mieste, kde je možné nahliadnuť do pracovného poriadku (článok 157 programového zákona),
            
         
               —
            
            
               povinnosť, že musí byť možné kedykoľvek zistiť čas začiatku cyklu (článok 158 programového zákona),
            
         
               —
            
            
               pokiaľ ide o pružný pracovný čas, povinnosť zamestnávateľa upovedomiť pracovníka prostredníctvom oznámenia päť dní vopred; okrem toho povinnosť zverejniť na začiatku dňa oznámenie s uvedením pracovného času jednotlivých pracovníkov na kratší pracovný čas; povinnosť uchovávať toto oznámenie počas jedného roka (článok 159 programového zákona),
            
         
               —
            
            
               povinnosť zamestnávateľa, ktorý zamestnáva pracovníkov na kratší pracovný čas, mať k dispozícii dokument, v ktorom sú uvedené všetky výnimky z pracovného času v zmysle článkov 157 až 159 (článok 160 programového zákona), pričom tento dokument musí spĺňať určité náležitosti upravené v článku 161 programového zákona?
            
         
      (1)  Ú. v. ES L 14, 1998, s. 9; Mim. vyd. 05/003, s. 267.